สะเทือนทั้งวงการ! เตรียมชงขึ้นค่าแรงขั้นต่ำเป็น 360 บ. ทั่วไทย
สะเทือนทั้งวงการ! เตรียมชงขึ้นค่าแรงขั้นต่ำเป็น 360 บ. ทั่วไทย
14 ก.ย. 2559

นายชาลี ลอยสูง รองประธานคณะกรรมการสมานฉันท์แรงงานไทย เปิดเผยว่า ในวันที่ 14 ก.ย.59 จะเตรียมยื่นหนังสือผ่าน หม่อมหลวงปุณฑริก สมิติ ปลัดกระทรวงแรงงาน ในฐานะประธานคณะกรรมการค่าจ้าง เพื่อเสนอปรับขึ้นค่าแรงขึ้นต่ำจาก 300 บาทต่อวันเป็น 360 บาท หลังจากไม่ได้ปรับขึ้นตั้งแต่ปี 2555
ทั้งนี้ สืบเนื่องจากการสำรวจความคิดเห็นของแรงงานใน 20 จังหวัด ให้ความเห็นว่าต้องการให้มีการปรับค่าแรงขึ้นเป็น 360 บาทต่อวันพร้อมกันทั่วประเทศ เนื่องจากรายได้ในปัจจุบันไม่เพียงพอต่อค่าใช้จ่ายในครัวเรือน รวมทั้งมองว่าการขึ้นค่าแรงขั้นต่ำอาจทำให้เกิดการใช้จ่ายมากขึ้น ซึ่งถือเป็นการกระตุ้นเศรษฐกิจตามนโยบายของรัฐบาลอีกด้วย จึงอยากให้ภาครัฐพิจารณาทบทวนเรื่องดังกล่าวผ่านทางคณะกรรมการค่าจ้างแรงงาน